# Tietohallinnon saavutettavuuden tarkistuslista

Korkeakoulujen tilanteet ja toimintakulttuurit ovat erilaisia, mutta seuraavat kysymykset voivat olla lähtökohtana omille saavutettavuusohjeille ja -hankkeille. Tarkistuslista on HTML-muodossa osoitteessa <http://www.esok.fi/suositusluonnos/it-palvelut/>.

Arvioi viestinnän oman vuorovaikutuksen ja korkeakoulutason eri osa-alueet. Tarkista, mitkä kohdat on jo otettu huomioon ja mitkä ovat kehittämisen tarpeessa.

## Henkilöstö

Henkilöstö on perehtynyt [perusteluihin](http://www.esok.fi/suositusluonnos/suosituksen-tarve-ja-taustat) ja käytäntöihin saavutettavuuden toteuttamiseksi.

Kaikki henkilöstön jäsenet ovat perehtyneet palvelemaan kulttuuri- ja kielitaustaltaan, iältään ja [toimintakyvyltään erilaisia](http://www.esok.fi/suositusluonnos/nakokulmat/nakokulmia-saavutettavuuteen) asiakkaita.

Henkilöstöllä on käytettävissään tieto vammaisille asiakkaille suunnatuista resursseista (henkilöistä, palveluista ja tietolähteistä).

Kaikki viestintäyksikön henkilöstön jäsenet osaavat tehtävissään ottaa huomioon saavutettavuuden.

## Verkkosivut ja -palvelut

Korkeakoulun viestinnässä, kuten verkkosivun suunnittelussa ja materiaalien julkaisemisessa (esimerkiksi [Word](http://www.esok.fi/suositusluonnos/word/word-asiakirjat-ja-saavutettavuus)-, [PDF](http://www.esok.fi/suositusluonnos/pdf/pdf-asiakirjat-ja-saavutettavuus)- ja [PowerPoint](http://www.esok.fi/suositusluonnos/powerpoint/powerpoint-ja-saavutettavuus)-tiedostot) sekä [sosiaalisen median](http://www.esok.fi/suositusluonnos/sosiaalinen-media/sosiaalinen-media-ja-saavutettavuus) käytössä toteutetaan verkkosaavutettavuuden hyviä käytäntöjä (esimerkiksi WCAG 2.0 AA-taso).

Tietohallinnon verkkosivuilla ja esittelyissä on tieto sitoutumisesta saavutettavuuteen. Esimerkiksi: "Tavoitteemme on tehdä kaikista ympäristöistä, julkaisuista ja toiminnoista saavutettavia. Ilmoita verkkosivuista vastaavalle henkilöstölle kohtaamastasi esteestä ja ratkaisuista niiden poistamiseksi.

Tietohallinnon verkkosivuilla on tieto sitoutumisesta [verkkosisältöjen saavutettavuuteen](http://www.esok.fi/suositusluonnos/verkkosivut-1/saavutettavat-verkkosivut)? Esimerkiksi, "Teemme parhaamme, että verkkosivumme olisivat saavutettavat kaikille. Grafiikalle ja kuville on tekstivastineet. Videotallenteet ovat [tekstitettyjä ja sanallisesti kuvailtuja](http://www.esok.fi/suositusluonnos/tekstitykset/verkkotekstitykset) niin, että tieto on saatavilla käyttäjille, jotka eivät voi kuulla ääniä tai nähdä videoita. Ehdotukset sivujen saavutettavuuden kehittämiseksi ovat tervetulleita."

Keskeiset tiedot ja sisällöt ovat saatavissa muillakin kuin suomen kielellä.

Henkilöstön käytössä on saavutettavuuden varmistava julkaisujärjestelmä, verkkosivupohja ja/tai -ohjeistus sivujen laatimiseen.

Korkeakoulussa on varauduttu järjestämään yhdenvertainen pääsy verkkosivujen ja -palvelujen sisältöihin, jos ne eivät ole saavutettavia.

## Tietotekniikan hankinnat

Saavutettavuus otetaan huomioon [tietojärjestelmähankinnoissa](http://www.esok.fi/suositusluonnos/it-palvelut/hankinnat-ja-saavutettavuus).

Saavutettavuus otetaan huomioon laitehankinnoissa.

Saavutettavuus otetaan huomioon korkeakoulun omissa järjestelmä- ja ohjelmistokehittelyissä.

Saavutettavuus otetaan huomioon tietokoneluokkien ja työpisteiden kaluste- ja tilaratkaisuissa.

Hankintojen ja kehittelyn eri vaiheisiin otetaan erilaiset verkkopalvelujen ja tietojärjestelmien käyttäjät monipuolisesti mukaan.

## Henkilöstökoulutus

Saavutettavuus sisältyy tietohallinnon järjestämiin henkilöstökoulutuksiin.

Verkkosivujen suunnittelijoille, sisällöntuottajille ja ylläpitäjille on tarjolla saavutettavuuden vaatimustason mukainen koulutus.

Tietohallinnon koulutusjärjestelyt ja oppimateriaalit ovat saavutettavia.

Esteitä sisältävän esityksen tai oppimateriaalin toteuttamiseen yhdenvertaisesti käytettävällä vaihtoehdolla on varauduttu.

## Neuvonta, tukipalvelut ja ohjeet

Saavutettavuus on otettu huomioon tietohallinnon verkkosivulla, ohjeissa ja julkaisuissa sekä sisällöissä että toteutuksessa.

Saavutettavuuteen perehtynyt tekninen tuki on henkilöstön ja opiskelijoiden saatavilla.

## Videopalvelut ja reaaliaikainen viestintä

Korkeakoulun henkilöstölle on tarjolla koulutus ja tuki [reaaliaikaisten esitysten](http://www.esok.fi/suositusluonnos/reaaliaikainen-verkko-opetus-ja-viestinta/reaaliaikaisen-verkko-opetuksen-ja-viestinnan-saavutettavuus) sekä -tallenteiden saavutettavuuden toteuttamiseksi.

Tekstitysten ja tekstikuvausten laatimiseen on tarjolla voimavaroja.

## Apuvälineteknologia

Korkeakoulun eri tiloissa ja/tai palvelimella on käytettävissä tavallisimpia opiskelussa käytettäviä [apuvälineitä](http://www.esok.fi/suositusluonnos/laitteet-ja-apuvalineet/apuvalineet)

skanneri ja tekstintunnistusohjelma

ruudunluku- ja suurennusohjelma

verkkosivujen lukuohjelmat (esimerkiksi roktalk, browsealoud).

Tietohallinnon henkilöstö on perehtynyt tietokoneiden käyttöjärjestelmien, tablettien ja [e-kirjojen lukulaitteiden](http://www.esok.fi/suositusluonnos/e-kirjat/e-kirjat-ja-saavutettavuus) saavutettavuusominaisuuksiin (esimerkiksi suurennukseen) sekä opiskelussa yleisesti käytössä oleviin apuvälineisiin.

Käytännöt apuvälineteknologian hankintaesitysten ratkaisemiseksi viipymättä ovat selvät.

## Seuranta ja arviointi

Tietohallinto toteuttaa saavutettavuuden säännöllistä seurantaa, arviointia ja raportointia.

Todettujen esteiden poistamiseksi tai vaihtoehtojen tarjoamiseksi on selkeät käytännöt.

Saavutettavuutta koskevaa palautetta kootaan ja hyödynnetään tietohallinnon eri toimintojen kehittämiseksi.

Saavutettavuuden toteuttamiseksi on varattu voimavarat eri toimintojen suunnittelusta lähtien.